钦定古今图书集成/明伦汇编/官常典/第750卷 > 杜时髦
## 钦定古今图书集成/明伦汇编/官常典/第750卷 > 杜时髦

按《归德府志》：“时髦，字观生，睢州人。崇祯甲戌进士，授
户部主事，升江南太平府知府。学院批发诸生三名，
勒令重处锁解。时髦曰：‘天鉴在上，此官宁可不做，断
不敢昧心枉法’。学院遂允其请。甫一载，被诬，挂冠带
里居。壬午三月，流寇陷雎州，被执不屈，殉于城外西
北四龙王庙之侧。题请奉旨，赠太仆寺少卿。”